અમદાવાદઃ દરેક વ્યક્તિ શરીરને સ્વચ્છ અને સ્વસ્થ રાખવા માગે છે. શરીરને બહારથી તો આપણે સાફ રાખીએ છીએ પરંતુ શરીરને અંદરથી સાફ કરવાનું કામ કિડની કરે છે. કિડની શરીરમાંથી બિનજરૂરી અને ઝેરી તત્વોને બહાર કાઢી શરીરને સ્વસ્થ રાખવાનું કામ કરે છે. આપણાં શરીરમાં બે કિડની હોય છે પરંતુ એક કિડની પણ જિંદગીભર દરેક મહત્વના કાર્યો પૂર્ણ કરવામાં સક્ષમ હોય છે. જો કે આજકાલ ડાયાબિટીસ અને હાઈ બ્લડપ્રેશરના દર્દીઓની સંખ્યામાં ઝડપથી વૃદ્ધિ થઈ રહી છે, જે ભવિષ્યમાં કિડનીના રોગોમાં વૃદ્ધિ થશે તે દર્શાવે છે.